شال الولد – احمد الساعدي
لطمن ينسوان المحله مشه اليسوه المناحه
بعدك يا كون الشوف وله العمه اعله الزين راحه
يمه الطارش لمن كال شال الولد شال
ماضلت حلوك مو جلمة تنكال
يكون تصح يايمه وادخل الكبرك واتمدد بدالك
واندفلك كطن وافرش حدر ظهرك يمن ماكو بجمالك
دبرني حنيت ماينطب البيت يمه شتغديت حاجيني
تفكدني لولا تحس من اجي هنا يمه شكلت ها حاجيني
اليوم ابد مو زين كلبي ولا مرتاح بالي
ظلمة الجفه وبعيد دربي انا الضايعلي غالي
يمه الحجي اهواي كوم ارجع اوياي
تتركني وتروح مو عادتك هاي
هاي الفترة كلش عازتك عازه كوم اترس مكانك
اذا تتاخر اتعنالك جنازة عطشانة الحنانك
طر كلبي الفراك كل ثانية اشتاك
يا حلمي وانباك من عيني
كبرانة بجفاك يحييني ملكاك بالمكبرة اوياك خليني